PARLAMENTUL ROMÂNIEI

CAMERA DEPUTAȚILOR                                                                              SENAT

LEGE
Pentru plafonarea prețurilor la energie electrică și gaze pentru consumatorii casnici

Parlamentul României adoptă prezenta lege:

Art. 1 - (1) Având în vedere creșterea exagerată a prețurilor la energie electrică și la gaze naturale, care afectează un număr foarte mare de consumatori, prețurile la energie electrică și la gaze naturale se plafonează la nivelul mediu al perioadei martie-septembrie 2021, pentru o perioadă de șase luni, pentru consumatorii casnici.
	 (2) Plafonarea se aplică pentru consumatorii casnici și se stabilește prin Ordin al Autorității Naționale de Reglementare în Domeniul Energiei (ANRE) în termen de 30 de zile de la intrarea în vigoare a prezentei legi.  

Art. 2 – (1) Se constituie Fondul național pentru compensarea pierderilor la furnizori și a compensării cu până la 50% a diferenței de preț înregistrate în ultimele 6 luni la consumatorii casnici.
	  (2) Finanțarea Fondului se asigură din taxarea cu 50% a profitului înregistrat de producătorii de energie electrică și gaze naturale precum și de la bugetul de stat.

Art. 3 - Ministerul Energiei controlează, prin personalul împuternicit, aplicarea prevederilor prezentei legi privind pierderile rezultate la furnizor și constituirea Fondului național pentru compensarea pierderilor.
Art. 4 - Prezenta lege se va aplica pe o perioadă de 6 luni de la momentul publicării în Monitorul Oficial, cu posibilitatea prelungirii termenului de aplicare.

                  PREȘEDINTELE                                                                  PREȘEDINTELE
       CAMEREI DEPUTAȚILOR                                                               SENATULUI
       
               Ludovic ORBAN                                                                   Anca Dana DRAGU